สวัสดีค่ะพอดีตอนเย็นวันอาทิตได้ไปทานหมูกะทะ แล้วตื่นมาตอนเช้ามีอาการริมฝีปากด้านล่างเกิดอาการบวมขึ้นมาและเป็นก้อนแข็งๆที่ริมฝีปากด้านล่างขวามืออ่ะซึ่งมันคืออะไรค่ะอยากทรบว่าเป็นอะไรค่ะตอนนี้กังวลมากค่ะ
สวัสดีค่ะ การเกิดริมฝีปากบวม อาจมีสาเหตุจาก1. การแพ้หรือระคายเคืองจากสารเคมีต่างๆ เช่น แพ้ลิปมัน ยาสีฟัน หรือได้ไปใช้ปากเป่าเครื่องดนตรี หรืออมโลหะบางอย่าง กินน้ำจากแก้วที่เป็นโลหะ หรืออาจแพ้สิ่งที่ทานเข้าไปก็ได้ โดยอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เป็นต้น โดยสิ่งที่แพ้ อาจเป็นอาหาร ไรฝุ่น เกสรดอกไม้ ขนสัตว์ เป็นต้น ซึ่งมักจะมีประวัติเคยเกิดผื่นแพ้หรือลมพิษมาก่อน3. โดนแมลงสัตว์กัดต่อย4. อุบัติเหตุจากแรงกระแทก5. การติดเชื้อ เช่น โรคเริม ซึ่งจะเห็นตุ่มน้ำใสเกิดขึ้น ต่อมาจะแตกออกกลายเป็นแผลตื้นๆ หรือเยื่อบุริมฝีปากลอกออก มีสะเก็ดปกคลุม และมีอาการแสบๆ คันๆหากมีประวัติการไปทานอาหารแล้ง แล้วเกิดริมฝีปากบวม ก็น่าจะเกิดจากอาหารที่ทานไป หรือสิ่งของบางอย่างที่สัมผัสกับริมฝีปากก็ได้ ในช่วงนี้ ก็ให้หลีกเลี่ยงการใช้ลิปสติกและลิปมันไปก่อน และอาจทายาแก้แพ้ เช่น ไตรแอมซิโนโลน (triamcinolone) ที่ริมฝีปากด้านนอก หรือทานยาแก้แพ้ เช่น ไฮดรอกไซซีน (hydroxyzine), chlorpheniramine (CPM) เป็นต้น หากอาการไม่ดีขึ้น ก็ควรไปพบแพทย์ค่ะ